મોરબી તાલુકા સરપંચ એસો પ્રમુખ પ્રફુલભાઈ હોથીના માર્ગદર્શન હેઠળ આજે સરપંચ એસો દ્વારા જીલ્લા કલેકટર મારફત રાજ્યના મુખ્યમંત્રી અને પાક્વીમાં કંપનીને આવેદન પાઠવાયું છે જેમાં જણાવ્યું છે કે વર્ષ ૨૦૧૯ માં અતિવૃષ્ટિ અને કમોસમી વરસાદને કારણે ખેડૂતોએ વાવેલ પાક સદંતર નિષ્ફળ જવાને પગલે ગુજરાત સરકારે ૩૭૯૫ કરોડનું રાહત પેકેજ જાહેર કરેલ છે પરંતુ ખેડૂતોએ પોતાના ખેતરમાં વાવેલ પાક માટે પાક વીમા પ્રીમીયમ ભરેલું છે અને ચાલુ વર્ષે પાક સંપૂર્ણ નિષ્ફળ ગયો છે ખેડૂત અભણ અને અજ્ઞાની છે તેને પાક્વીમાં કંપનીનું નામ ખબર નથી અને પાક ધિરાણમાં ફરજીયાત પાક્વીમાં પ્રીમીયમ ભરવું પડે છે ખરેખર ધિરાણ માટે પાકવીમો ફરજીયાત છે તે નાબુદ કરી પાક ધિરાણ માટે પાકવીમો મરજિયાત કરવો ઓયે પાક્વીમાં માટે રજૂઆત ક્યાં કરવી તે પણ ખેડૂતો જાણતા નથી જેથી મોરબી તાલુકાના ખેડૂતો અને મોરબી તાલુકા સરપંચ એસો દ્વારા માંગ કરી છે કે પાક્વીમાં કંપનીને સદંતર પાક નિષ્ફળ અંગેની વેદના સમજાવીને તાત્કાલિક અસરથી વધુમાં વધુ ટકાવારી મુજબ પાક્વીમાંની રકમ ચુકવવામાં આવે જો વીમા કંપની યોગ્ય ન્યાય નહિ કરે તો  ગાંધી ચિંધ્યા માર્ગે આંદોલન કરવાની ફરજ પડશે તેવી ચીમકી પણ ઉચ્ચારી છે